**A sosit ora primăverii**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A vibrat tot cerul ,s-a rostogolit secunda,

Umilită iarna s-a ascuns la poli,

Din astral speranțe își revarsă unda,

Crește,urcă seva în copaci și-n noi.

Ard în vene flăcări și dospesc în muguri,

Ramuri nenăscute,doruri germinând,

Ne sărută tandru soare-n răsărituri,

Plapomă de verde lutul implorând.

Pretutindeni păsări ,ca-ntr-un stup se agită,

Primăverii închină marșul triumfal,

Ea ne cucerește ,precum o iubită,

Revenind la viață de pe un piedestal.

A fugit la poluri iarna umilită

Din astral speranțe izbucnesc ca muguri,

Vor veni cocorii sub gean-azurită,

-Te aștept iubito,adu-mi zbor de fluturi!